《康熙字典》

《午集中》《目字部》 ·睡 ·康熙筆画:13 ·部外筆画:8《唐韻》是僞切《集韻》《韻會》樹僞切《正韻》殊僞切,����音瑞。《說文》坐寐也。《史記·商君傳》衞鞅語事良久,孝公時時睡,弗聽。《前漢·賈誼治安策》將吏被介冑而睡。 又花名。《淸異錄》盧山一比丘晝寢石上,夢中聞花香,旣覺,尋香求之,因名睡香。四方奇之,謂乃花中祥瑞,遂以瑞易睡。 又草名。《洞冥記》末多國有五味草,食之使人不眠,名曰却睡草。《述異記》桂林有睡草,見之則令人睡。亦呼爲懶婦箴。 《說文》本作����,从目����聲。《六書故》睡卽古寐字。

说文解字

《卷四》《目部》 ·睡坐寐也。从目垂。是僞切

english